Sacrosancte Dei ecclesie in honore Beati Vincenti martiris constructe quam domnus Berardus episcopus ad regendum habere videtur. Ego Hunfredus de Vela, veniens in capitulo ejusdem Matiscensis ecclesie, presentibus domno Berardo presule cum canonicis suis, recognoscens peccatum et injuriam quam, per occupationem, ego et germanus meus Otgerius Sancto Vincentio de tertia parte nemorum a rivulo Vela usque ad defensum Udulrici de Balgiaco feceramus, in manu supradicti Berardi presulis per annulum ejusdem vuerpivi et concessi illam tertiam partem silvarum a Vela usque ad defensum Udulrici, sicut in antiquis scriptis suis per donum regium corroboratis canonici habebant, et ita deinceps quiete et inconcusse teneatur. Ipse vero domnus Beraldus episcopus hanc vuerpitionem accipiens, canonicis suis laudantibus, concessit michi de hoc quod tanto tempore injuste tenueram indulgentiam et spiritualium bonorum ecclesie me participem fieri laudavit in perpetuum. Hujus rei testes sunt Artaldus decanus, et Johannes cantor, et Bernardus de Cariloco archipresbiter, et Bernardus de Vela, et Hugo de Alvernia.